 Poveste Niciodata, nu m-am considerat o persoana deschisa, care sa stie sa-si exprime sentimentele, in afara artei , a muzicii si a scrisului Chiar daca prietenii imi spun ca sunt simpatica, desi uneori vorbesc cam mult si cam tare, despre idealuri irealizabile si filosofii de viata ce-mi depasesc varsta, eu constat ca toti au un prieten mai bun, care ii intelege si empatizeaza mai mult cu ei atunci cand au nevoie Iar eu, doar dau din cap si le spun ca "nici friptura pe care au mancat-o la pranz, nu si-a ales sa fie acolo atunci " Familia mea, este una cat se poate de normala in vacante ne intelegem grozav si petrecem timpul minunat ! Cu cateva luni in urma, sora mea mai mica s-a apucat de dans Marea ei pasiune a inceput sa ceara din ce in ce mai multa atentie si timp Antrenamentele si concursurile s-au intensificat iar rezultatele la scoala nu au mai fost la fel de bune Mama, ca o fosta componenta a lotului national de matematica si o performera in ale invataturii, a devenit ingrijorata si nu a vrut sa lase balanta sa se incline prea mult catre dans Au aparut certurile, discutiile interminabile in care fiecare isi sustinea cu putere si argumenta, varianta proprie Dupa aproape o saptamana care parea ca nu se mai termina din cauza discutiilor, am ajuns acasa obosita dupa o joi de scoala "epuizanta" Mama facea teme in camera alaturata cu sora mea am strigat un "buna ! " si am intrat la mine in camera Ma asteptau testele de a 2-a zi multe, grele si care cereau destula concentrare Aveam nevoie de un pic de liniste M-am apucat de biologie : "Sistemul circulator la mamifere" Inima : nu apuc sa dezvolt prea mult ca deja in camera de alaturi, incepusera divergentele ; trec la "vasele de sange" si deja volumul crescuse iar pe un ton obraznic sora mea se contrazicea cu mama ; continui cu "arterele" si aud caiete trantite pe jos, la "vene" deja se tipa in toata regula, iar cand sa ajung la "capilare" totul parea pierdut m-am ridicat si am plecat suparata si nervoasa, catre camera lor Poate pentru prima data, in acel minut de drum intre camere, subconstientul meu a fost mai puternic decat constientul , pentru ca am intrat in camera si locul furiei generate de egoismul lor, a fost inlocuit de lacrimi Lacrimi printre care le-am spus ca le iubesc in timp ce le imbratisam! A fost dovada clara pentru mine a puterii pe care o are dragostea pentru ca cearta a incetat imediat Si-au cerut scuze si au promis sa nu se mai certe, lucru care s-a si intamplat, intelegand ca fiecare trebuie sa lase de la el cate putin Cat despre mine, mi-am dat seama ca familia scoate tot ce e mai bun din mine (indiferent de modul in care o face) , ca a-ti exprima sentimentele ii ajuta si pe cei din jurul tau si pe tine si nu in ultimul rand mi s-a confirmat inca o data ca joia este o zi faina ! mai ales cand se termina frumos ! Agata 